每一年淨喺美國
就有 2,077,000 對新人
作出法律同信仰嘅承諾
同另一半一齊度過一生一世
（臺下笑聲）
同以後唔再同其他人上床
男嘅就買戒指，女嘅就揀好婚紗
兩個人一齊買嘢
女方會帶男方到舞蹈會所一齊學社交舞
最後大日子降臨
佢哋會喺神同家人
仲有女方爸爸以往嘅生意夥伴面前發誓
無論貧窮、絕症、不幸
都動搖唔到男女雙方嘅愛同承諾
（臺下笑聲）
呢啲天真嘅後生仔女
承諾無論係更年期
中年危機或者肥胖
都願意同甘共苦、守望相助
直至其中一個安息
（笑聲）
因為佢哋唔使再忍受對方嘅鼻鼾聲
婚禮當日，佢哋會變成醉貓
仲會向對方嘅面掟蛋糕
同一齊跳 Marcarena 舞
而我哋所有朋友會企喺一邊
向佢哋一齊拉禮炮開香檳
然後飲免費喜酒
仲有祝一對新人百年好合
雖然，我哋知道
根據統計
有一半嘅新人十年之內會離婚
（臺下笑聲）
當然，另外半數嘅新人唔會，啱唔啱？
佢哋會一路唔記得結婚週年紀念日
仲會為咗去邊度度假起爭執
甚至爭論究竟要將廁紙卷
向上拉定向下拉
但係有一部分夫妻
當兩個都唔可以再食固體食物時
都依然享受二人生活
研究員想知道呢啲夫婦點做到
我嘅意思係，唔需要做
雙盲或者假藥嘅研究
先至了解到一份婚姻點解會失敗︰
唔尊重、無聊
用太多時間喺 Facebook
同其他人發生性關係，都係原因
但係上述四樣嘢係可以調返轉︰
尊重、刺激
上唔到網
同埋必須遵守嘅一夫一妻制
但就算做足呢四樣嘢
婚姻都未必維持到
咁樣，嗰啲成功嘅婚姻
到底係點樣維繫嘅呢？
嗰啲白頭到老嘅夫婦有啲咩共同之處？
佢哋係點樣做到嘅？
我哋要點樣向佢哋學習？
再者，如果你仲係單身而又快樂
咁點解你要放棄原有嘅生活
去搵一個會令你下半世
都不得安寧嘅另一半？
研究員用咗你哋嘅納稅錢
嘗試揾出箇中原因
佢哋跟蹤嗰啲幸福小夫妻
觀察佢哋嘅一舉一動，包括特殊癖好
然後佢哋揾出有咩因素令佢哋與別不同
得以避免重蹈鄰居同朋友嘅覆轍
最後得出來嘅結果係
呢啲成功故事嘅共同點
唔止係唔會對另一半不忠
舉例，成功嘅婚姻關係
太太通常會比丈夫來得瘦同好睇
（臺下笑聲）
顯然係啱嘅
顯然呢個係成功婚姻嘅要素
因為女人注重身形同外貌
而男人只對性有興趣
而且最好係身形同外觀比自己好嘅女人
呢個研究有一樣嘢可取︰
就係冇話女人一定要瘦至幸福
我哋淨係需要比另一半瘦就得啦
所以與其試勻所有節食同運動嘅方法
我哋淨係需要等另一半變肥
（笑聲）
或者我哋可以整多幾個批
呢個係好消息
亦唔係咁複雜難明
（笑聲）
研究同時指出
幸福夫妻只會睇正面嘅嘢
例如，一位幸福嘅太太
與其指出丈夫嘅肚腩有幾大
或者建議佢去跑步
佢會講
「嘩，親愛嘅，
多謝你任由自己嘅身形走樣
嚟令到我瘦啲。」
（笑聲）
呢啲夫婦會喺任何情況
都會向好嘅一面睇
「啱啊，
一場大火燒曬，
但係喺星空之下瞓覺都唔錯啊。
有你身上嘅肥肉真係太好啦，
可以保暖我哋。」
我最鐘意嘅研究顯示
老公越係肯去做家務
老婆越係覺得老公有吸引力
因為我哋正需要研究
話畀我哋知呢樣嘢……
（笑聲）
成個流程就係
老婆越係覺得老公吸引
就越係願意做愛
佢哋越係做得多愛
老公就越係對老婆好
老公越對老婆好
老婆就越唔會埋怨佢喺床上亂放濕毛巾
咁佢哋就會長長久久喺埋一齊
換言之，男士們︰
你哋應該返去屋企改下嘞
有個研究好有趣
有個研究顯示
人喺童年影相嘅時候笑
就越唔會離婚
呢個研究係真嘅
等我澄清一下︰
呢啲研究員唔係睇啲人
對自己童年開心程度畀幾多分
或者研究舊文獻
研究數據係完全基於
研究對象喺相入邊睇起來開唔開心
我唔清楚各位嘅年齡
但我仲係細個陣
父母影相嘅時候會攞一部特別嘅相機
裏面裝住叫一樣嘢叫菲林嘅嘢
菲林好貴嘅
菲林亦唔冇得用快門連拍三百張
然後畀你揀笑容最燦爛嘅一張
來做聖誕卡
你就想啦
攝影師只會幫你著靚件衫，企好
再叫你喺佢嘅要求底下
喺架爛鬼相機面前笑
或者你可以做吻別生日派對嘅姿勢
但係，我仍然有一大堆
虛偽嘅童年開心照
但我好開心
因為根據研究我會冇咁容易離婚
咁仲又有咩可以維繫你嘅婚姻呢？
千奇唔好攞奧斯卡最佳女演員獎
（臺下笑聲）
我係認真嘅
Bettie Davis, Joan Crawford,
Hallie Berry, Hillary Swank
Sandra Bullock, Reese Witherspoon
佢哋全部喺攞完獎之後就離婚
啲人稱呢個係奧斯卡詛咒
佢係婚姻嘅終結之物
係一定要避免嘅嘢
但呢唔係淨淨係攞演藝獎先至危險
連睇齣愛情喜劇都一樣會令關係破碎
（臺下笑聲）
顯然
睇齣愛情喜劇搞到關係破裂呢樣嘢
未試過喺我哋身上發生
亦唔太可能發生
但喜劇亦令我哋現實生活睇起嚟更慘
理論上
如果我哋反而揀一齣有謀殺案
或者汽車爆炸死人嘅戲睇
我哋離開戲院嗰陣
反而覺得自己幾好呀
（笑聲）
飲酒睇起來會破壞婚姻
係啊
飲酒我講唔到啲咩
因為我讀完個標題就冇再讀落去
但係跟住落嚟就更恐怖：
離婚係會傳染嘅
非常正確。當你嘅朋友選擇離婚
你自己離婚嘅幾率會上升 75%
但我又唔太贊同呢一點
我同我老公身邊嘅好多朋友
都係離婚分家收場
然後到咗我哋咁嘅年紀
面對呢個色情聊天、偉哥
同用網上戀愛交友盛行嘅年代
好辛苦咁做返單身
我自己興幸可以以朋友為鑒
而唔需要終身婚姻質詢
宜家你會諗，點解要結婚？
基本上美國政府會對已婚者
提供超過一千項福利
包括另一半坐監時探監嘅權利
——但我諗你哋唔需要呢樣啦
除咗呢啲福利
已婚夫婦嘅收入更高
身體更健康
心智更開朗
我哋可以培育更健康、更穩重
同更成功嘅下一代
信唔信都好，我哋比單身嘅朋友
有更多嘅性生活
我哋活得更長命
你亦可以用長命做理由
同你心儀嘅人講「我要同你結婚」
（笑聲）
宜家你可能體驗唔到
夫婦共同報稅嘅好處
我教唔到你點揾到一個鐘意做家務
有幾乎理想嘅身材同魅力
又鐘意睇恐怖片
但身邊又唔多離婚嘅朋友嘅男人或女人
但係我只係可以建議你試一試
因為好處——正如我所講
對你好有影響
重點係︰無論你已婚
或者仲喺度揾另一半
我相信婚姻係一個
值得去經營同維護嘅公司
所以我希望你哋可以善用今日學到嘅嘢
用自己嘅強項嚟抗衡自己嘅風險
例如，我覺得我個人嘅婚姻尚可啦
喺一方面
我老公嘅身材冇得頂
仲好英俊
所以我絕對有需要谷肥佢
正如我所講
我哋有離婚嘅朋友秘密
或者無意咁想拆散我哋
所以我哋要多加留意人哋嘅一舉一動
我哋有時仲會歎一兩杯雞尾酒
喺另一方面
我有好多假開心相
我老公又會不停咁做家務
亦喺有生之年樂意唔睇愛情喜劇
於是我擁有美好婚姻嘅一切
但為咗以防萬一
我會更加努力唔攞奧斯卡獎
你哋為咗自己嘅婚姻
我建議你哋都做同樣嘅事
做完之後，我哋下次出嚟飲酒傾
（掌聲）